b'\n_START_ARTICLE_\nCanon de 138 mm Mod\xc3\xa8le 1893\n_START_SECTION_\nSuunnittelu\n_START_PARAGRAPH_\nCanon de 138 Mod\xc3\xa9le 1893 oli 45 pituuskaliiperin ajalle tyypillinen ranskalaisvalmisteinen keskiraskas tykki. Se oli varustettu kierrelukolla ja siin\xc3\xa4 k\xc3\xa4ytettiin kartussilaukausta. Taistelulaivoissa tykki oli tyypillisesti asennettu panssaroituihin kasematteihin.\n_START_SECTION_\nAmpumatarvikkeet\n_START_PARAGRAPH_\nAmpumatarvikkeina oli sirpalekranaatti ja kaksi panssarikranaattia. Sirpalekranaatti, jonka lentonopeus 770 metri\xc3\xa4 sekunnissa, painoi 30 ja panssarikranaatit 35 kilogrammaa. Panssarikranaattien nopeus oli 730 metri\xc3\xa4 sekunnissa.'